《乙巳岁三月为溧阳校官上府经乌刹桥和陶渊明》
元代·仇远

一日不见山，胸次尘土积。
老来志益壮，清游等畴昔。
锺山草堂古，每恨身微翮。
况是佳丽地，牛马风不隔。
遑遑问征路，冉冉供吏役。
渊明田可秫，肯为五斗易。
石桥跨淮水，岐路由此析。
俗驾何时回，为尔谢松菊。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。